موریتانی-ده اؤتن گون ایلک مرحله‌سی باشا چاتان پرزیدنت سئچکی‌لرینده بؤیوک فرقله اؤنده گئدن سابیق مودافعه ناظیری محمد ولد الغزوانی غلبه‌سینی اعلان ائتدی.
پایتاخت نواکشوط-ده اونو دستکله‌ین‌لره خطابن چیخیش ائدن الغزوانی: "سیزی و بوتون موریتانی خالقینی تبریک ائدیرم. سئچکی قوتولاری‌نین یالنیز 20 فایزی آچیلماییب. بو دا نتیجه‌یه تأثیر گؤسترمه‌یه‌جک‌دیر" دئدی.
میللی موستقیل سئچکی کمیسیونوندان آلینان معلوماتا گؤره، ایلکین غیری-رسمی نتیجه‌لره گؤره، سس‌لرین 81،61 فایزی‌نین ساییلدیغی سئچکی‌لرده‌ده پرزیدنت محمد ولد عبدالله‌ین دستکینی آلان الغزوانی  50،72 فایز ایله اؤنده گئدیر.
ایسلامی قانادین دستکینی آلان موخالیفتین نامیزدی سابیق باش ناظیر سیدی محمد ولد بوبکر 18،45 فایز سسله ایکینجی، آکتیویست بیرام ولد عبیدی ایسه 18،24 فایز سسله اوچونجو یئرده‌دیر.
اؤلکه‌ده سئچیجی فعال‌لیغی‌نین نیسبتی‌نین 53 فایز اولدوغو بیلدیریلدی.
